আমেরিকান হাসল

আমেরিকান হাসল ডেভিড ও. রাসেল পরিচালিত ২০১৩ সালের মার্কিন অপরাধধর্মী চলচ্চিত্র। ১৯৭০-এর দশকের শেষভাগ ও ১৯৮০-এর দশকের শুরুতে এফবিআইয়ের অ্যাবস্ক্যাম অপারেশন থেকে অনুপ্রাণিত হয়ে এর চিত্রনাট্য রচনা করেছেন এরিক ওয়ারেন সিঙ্গার ও রাসেল। এতে শ্রেষ্ঠাংশে অভিনয় করেছেন ক্রিশ্চিয়ান বেল, অ্যামি অ্যাডামস, ব্র্যাডলি কুপার, জেনিফার লরেন্স ও জেরেমি রেনার। এতে দেখা যায় এফবিআই এজেন্ট রিচি ডিমাসো (কুপার) দুইজন কন আর্টিস্ট আরভিং রোজেনফেল্ড (বেল) ও সিডনি প্রোসারকে (অ্যাডামস) দুর্নীতিবাজ রাজনীতিবিদদের বিরুদ্ধে স্ট্রিং অপারেশন পরিচালনা করতে বাধ্য করেন। চলচ্চিত্রটির মূল চিত্রগ্রহণ শুরু হয় ২০১৩ সালের ৮ই মার্চ ম্যাসাচুসেট্‌সের বস্টন ও উস্টার এবং নিউ ইয়র্ক সিটিতে।

আমেরিকান হাসল ২০১৩ সালের ১৩ই ডিসেম্বর মার্কিন যুক্তরাষ্ট্রে দেশব্যাপী মুক্তি পায়। এটি সমালোচকদের কাছ থেকে ভূয়সী প্রশংসা লাভ করে, তারা মূলত এর চিত্রনাট্য ও অভিনয়শিল্পীদের প্রশংসা করেন। চলচ্চিত্রটি ৮৬তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ পরিচালনা, শ্রেষ্ঠ মৌলিক চিত্রনাট্য, শ্রেষ্ঠ অভিনেতা (বেল), শ্রেষ্ঠ অভিনেত্রী (অ্যাডামস), শ্রেষ্ঠ পার্শ্ব অভিনেতা (কুপার), শ্রেষ্ঠ পার্শ্ব অভিনেত্রী (লরেন্স)-সহ দশটি বিভাগে মনোনয়ন লাভ করে, কিন্তু কোন বিভাগে পুরস্কৃত হয়নি। চলচ্চিত্রটি তিনটি বাফটা পুরস্কার, সেরা সঙ্গীতধর্মী বা হাস্যরসাত্মক চলচ্চিত্রসহ তিনটি গোল্ডেন গ্লোব পুরস্কার, এবং একটি স্ক্রিন অ্যাক্টরস গিল্ড পুরস্কার অর্জন করে।

কুশীলব

মুক্তি 
পরিচালক ডেভিড ও. রাসেল ২০১৩ সালের ৩১শে জুলাই চলচ্চিত্রটির টিজার ট্রেইলার এবং ২০১৩ সালের ৯ই অক্টোবর প্রেক্ষাগৃহে মুক্তির ট্রেইলার প্রকাশ করেন। চলচ্চিত্রটি ২০১৩ সালের ১৩ই ডিসেম্বর মার্কিন যুক্তরাষ্ট্রে দেশব্যাপী মুক্তি দেওয়া হয়।

২০১৪ সালের ১৮ই মার্চ আমেরিকান হাসল চলচ্চিত্রটির ডিভিডি ও ব্লু-রে সংস্করণ প্রকাশিত হয়।

মূল্যায়ন

বক্স অফিস 
ভ্যারাইটি ধারণা করে এই চলচ্চিত্রটির নির্মাণব্যয় $৪০ মিলিয়ন। প্রযোজক চার্লস রোভেনকে নির্মাণব্যয় $৪০ থেকে $৫০ মিলিয়নের মধ্যে কিনা জিজ্ঞাসা করা হলে তিনি উত্তরে বলেছিলেন, "আমি বলব এটা ভালো পরিবেষ্টনী"।

চলচ্চিত্রটি উত্তর আমেরিকায় $১৫০.১ মিলিয়ন এবং আন্তর্জাতিক বাজারে $১০১.১ মিলিয়নসহ বিশ্বব্যাপী মোট $২৫১.২ মিলিয়ন আয় করে। চলচ্চিত্রটির সকল ব্যয় ও আয় হিসাব করে এর নিট আয় হয় $২৭ মিলিয়ন।

তথ্যসূত্র

বহিঃসংযোগ 

 
 
 

২০১৩-এর চলচ্চিত্র
২০১৩-এর অপরাধ নাট্য চলচ্চিত্র
মার্কিন চলচ্চিত্র
মার্কিন অপরাধ নাট্য চলচ্চিত্র
ডেভিড ও. রাসেল পরিচালিত চলচ্চিত্র
ড্যানি এলফম্যান সুরারোপিত চলচ্চিত্র
অন্নপূর্ণা পিকচার্সের চলচ্চিত্র
অ্যাটলাস এন্টারটেইনমেন্টের চলচ্চিত্র
এন্টারটেইনমেন্ট ওয়ানের চলচ্চিত্র
কলাম্বিয়া পিকচার্সের চলচ্চিত্র
চলচ্চিত্রে ব্যভিচার
সত্য ঘটনা অবলম্বনে অপরাধ চলচ্চিত্র
সত্য ঘটনা অবলম্বনে নাট্য চলচ্চিত্র
মাফিয়াদের সাংস্কৃতিক চিত্রায়ন
মার্কিন মাফিয়া সম্পর্কে চলচ্চিত্র
রাজনীতিবিদ সম্পর্কে চলচ্চিত্র
১৯৭৮-এর পটভূমিতে চলচ্চিত্র
নিউ জার্সির পটভূমিতে চলচ্চিত্র
ফিলাডেলফিয়ার পটভূমিতে চলচ্চিত্র
নিউ জার্সিতে ধারণকৃত চলচ্চিত্র
বস্টনে ধারণকৃত চলচ্চিত্র
ম্যাসাচুসেট্‌সে ধারণকৃত চলচ্চিত্র
শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব বিজয়ী
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
ওয়াশিংটন, ডি.সি.র পটভূমিতে চলচ্চিত্র
নিউ ইয়র্কের (অঙ্গরাজ্য) পটভূমিতে চলচ্চিত্র
মার্কিন ডাকাতি চলচ্চিত্র
মার্কিন এলজিবিটিকিউ সম্পর্কিত চলচ্চিত্র
২০১০-এর দশকের ইংরেজি ভাষার চলচ্চিত্র
চলচ্চিত্রে নারী উভকামিতা
লেসবিয়ান সম্পর্কিত চলচ্চিত্র
মার্কিন যুক্তরাষ্ট্রে চলচ্চিত্র বিতর্ক
নিউ ইয়র্কে ধারণকৃত চলচ্চিত্র
বাফটা বিজয়ী (চলচ্চিত্র)
মেগান এলিসন প্রযোজিত চলচ্চিত্র
২০১০-এর দশকের মার্কিন চলচ্চিত্র